CELEX: 62008TJ0577
Language: hu
Date: 2010-03-26
Title: A Törvényszék (harmadik tanács) 2010. március 26-i ítélete.#Proges - Progetti di sviluppo Srl kontra Európai Bizottság.#Szolgáltatásnyújtásra irányuló közbeszerzési szerződések - Közösségi közbeszerzési eljárás - Területrendezési modellek készítésére irányuló program - Valamely ajánlattevő ajánlatának elutasítása - Megsemmisítés iránti kereset - Az eljáráshoz fűződő érdek - Elfogadhatóság - Odaítélési szempontok.#T-577/08. sz. ügy.

A Törvényszék (harmadik tanács) 2010. március 26‑i ítélete – Proges kontra Bizottság
      (T‑577/08. sz. ügy)
      „Szolgáltatásnyújtásra irányuló közbeszerzési szerződések – Közösségi közbeszerzési eljárás – Területrendezési modellek készítésére irányuló program – Valamely ajánlattevő ajánlatának elutasítása – Megsemmisítés iránti kereset – Az eljáráshoz fűződő érdek – Elfogadhatóság – Odaítélési szempontok”
      1.                     Eljárás – Keresetlevél – Alaki követelmények – A jogvita tárgyának megjelölése – Valamely közösségi intézmény által állítólagosan
            okozott károk megtérítésére irányuló kereset – A felhozott jogalapok rövid ismertetése – Hiány – Elfogadhatatlanság (A Törvényszék
            eljárási szabályzata, 44. cikk, 1. §, c) pont) (vö. 20–28. pont)
      2.                     Az Európai Közösségek közbeszerzési szerződései – Közbeszerzési eljárás útján történő szerződéskötés – Az intézmények mérlegelési
            jogköre – Bírósági felülvizsgálat – Korlátok (vö. 36. pont)
      Tárgy
      
         
               A Bizottság 2008. október 29‑i, a felperes által a területrendezési modellek készítésére irányuló program végrehajtására vonatkozó
                  közbeszerzési eljárásban benyújtott ajánlatot elutasító határozatának megsemmisítése iránti kérelem, valamint a felperes által
                  elszenvedett károk megtérítése iránti kérelem.
               
            Rendelkező rész
      1)         A Törvényszék a keresetet elutasítja.
      2)         A Törvényszék a Proges – Progetti di sviluppo Srl‑t kötelezi a saját, valamint az Európai Bizottság költségeinek viselésére.